Wieħed mill-awturi li nibqa' nieħu gost naqra huwa Herman Melville. F'diversi mill-kotba tiegħu hemm għaddejja t-tema tal-"ħarba" ( Kif il-bniedem mir-realtà u jidħol jgħix f'dinja oħra maħluqa minnu nnifsu. Dinja ġewwa dinja. Dinja immaġinarja ssir, għal dawk il-persuni, r-realtà. Kull persuna kapaċi twettaq dan fil-kitba bħal ma Melville irnexxielu tant tajjeb f'"Typee" però fil-politika ma tistax tgħix fil-fantasija, imma trid taffronta dik li hemm verament fil-ħajja. Rajt f'dawn il-jiem dak li ġie dikjarat miż-żewġ Oppożizzjonijiet, dik "telliefa" u dik "rebbieħa" fuq is-sitwazzjoni finanzjarja ta' pajjiżna. Hawn tinduna kemm f'din is-soċjetà tagħna jinsabu bnedmin li m'humiex janalizzaw tajjeb l-affarijiet intenzjonalment u qed jispiċċaw jidħku bihom infushom u bis-segwaċi tagħhom. Ngħid dan għax huwa tal-iskantament kif jibqa' jkun hemm min imeri s-sewwa u jrid jibbumbarda lill-poplu, l-ewwel, il-gidba li l-kriżi finanzjarja mondjali ħoloqha l-Gvern; u t-tieni, l-esaġerazzjoni l-oħra li l-ekonomija tal-pajjiż sejra l-ħin kollu lura. Għalkemm hemm min jaħseb fil-Partit Laburista li l-opinjoni pubblika hija magħmula minn bnedmin li ma jqisux u ma jarawx x'inhuwa għaddej fid-dinja, ir-realtà hija l-kontra. Il-midja Maltija diġà kellha l-opportunità tispjega kif ekonomiji oħra fi Stati fid-dinja marru l-baħar, għalkemm illum nafu li mhux kulħadd isegwi. L-Islanda huwa wieħed minn dawn il-każijiet klassiċi, però m'huwiex uniku. Il-Latvija huwa anzi eżempju ieħor issa ta' Stat mhux barra l-Unjoni Ewropea u jrid jidħol, iżda ta' min qiegħed diġà ġewwa l-Unjoni. Il-Latvija ntlaqtet ħażin ħafna tant li f'dawn ix-xhur kellhom jidħlu għal dejn ikbar ma' dak li diġà għandhom. Fil-fatt, f'Diċembru huma daħlu għal debitu ta' 7.5 biljun ewro li ġew minn numru ta' istituzzjonijiet, l-IMF b'1.7 biljun ewro u l-Unjoni b'3.1 biljun. Dan għax il-pajjiż qiegħed jara tnaqqis ta' 17% tal-prodott gross domestiku tiegħu. Mhux biss, imma fost il-kundizzjonijiet li daħlu għalihom hemm li l-Latvija trid tneħħi 30% tal-persuni li jaħdmu fiċ-Ċivil għax hemm bżonn li jkun hemm ekwilibriju aqwa mas-settur privat. Apparti dan hemm ukoll il-bżonn tat-tnaqqis fil-pagi ta' diversi ħaddiema fis-setturi tax-xjenza u l-ekonomija. Is-sitwazzjoni sforz il-kriżi globali u mhux kaġun ta' xi miżura li ħadna f'pajjiżna wasslet lil dak il-pajjiż biex jibdel il-Gvern fost diversi rvelli u, terġa', l-Prim Ministru l-ġdid Valdis Dambrovskis qiegħed jipprova jdaħħal l-użu tal-munita ewro anke mingħajr ma jiġi aċċettat mis-sistema li dħalna fiha aħna. Fortunatament f'pajjiżna ma għandna xejn minn dan. Il-Gvern baqa' stabbli, persuni minn mas-settur pubbliku ma tkeċċewx, dawk fl-edukazzjoni ma rawx tnaqqis u anqas ma dħalna għal djun bħal dan. Ftit jiem ilu, l-ġurnal "The Economist" saħansitra qal: " Din hija l-pożizzjoni ta' pajjiżi oħra. Tagħna minn dan m'huwiex għaddej. Anke jekk il-Ħadd li għadda kien hemm min qiegħed jiddikjara li m'aħniex immexxu tajjeb f'artikolu li semma "M'aħniex iggvernati tajjeb". Dan għandu jirrikonoxxi li ma sarx id-debitu li daħal għalih hu. Id-dejn nazzjonali f'inqas minn sentejn sploda. Illum, minkejja kollox, baqa' kważi fejn hu. Dan hu frott ħidma tajba u ffukata li ma tingħatax informazzjoni biżżejjed dwarha, imma hemm qegħda. Pajjiżna tajjeb miexi. *Dan l-artikolu kien deher fil-harga tal-Mument tal-5 ta Lulju 2009.
Jgħixu f'dinja oħra*